CELEX: 32016R0669
Language: ro
Date: 2016-04-28 00:00:00
Title: Regulamentul de punere în aplicare (UE) 2016/669 al Comisiei din 28 aprilie 2016 de modificare a Regulamentului de punere în aplicare (UE) nr. 808/2014 în ceea ce privește modificarea și conținutul programelor de dezvoltare rurală, publicitatea pentru aceste programe și ratele de conversie în unități vită mare

29.4.2016   
            
            
               RO
            
            
               Jurnalul Oficial al Uniunii Europene
            
            
               L 115/33
            
         REGULAMENTUL DE PUNERE ÎN APLICARE (UE) 2016/669 AL COMISIEI
   din 28 aprilie 2016
   de modificare a Regulamentului de punere în aplicare (UE) nr. 808/2014 în ceea ce privește modificarea și conținutul programelor de dezvoltare rurală, publicitatea pentru aceste programe și ratele de conversie în unități vită mare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (1), în special articolul 8 alineatul (3), articolele 12 și 41 și articolul 66 alineatul (5),
   întrucât:
   
               (1)
            
            
               La articolul 4 alineatul (2) din Regulamentul de punere în aplicare (UE) nr. 808/2014 al Comisiei (2), se stabilește numărul maxim de modificări ale programelor de dezvoltare rurală pe care statele membre le pot propune Comisiei. În cazurile în care sprijinul ia forma unui instrument financiar, ar trebui să se aplice norme specifice, pentru a le oferi statelor membre flexibilitatea necesară în implementarea instrumentului financiar. Prin urmare, numărul maxim de modificări ale programelor nu ar trebui să se aplice în cazul modificărilor legate de programarea instrumentelor financiare.
            
         
               (2)
            
            
               La articolul 9 din Regulamentul de punere în aplicare (UE) nr. 808/2014, se stabilesc normele privind conversia unităților, inclusiv dispozițiile referitoare la ratele de conversie a diferitelor categorii de animale în unități vită mare. Ar trebui clarificat faptul că aceste rate de conversie se aplică nu doar în cazul angajamentelor pentru creșterea raselor locale aflate în pericol de abandon, ci tuturor angajamentelor legate de creșterea animalelor în temeiul articolelor 28, 29 și 34 din Regulamentul (UE) nr. 1305/2013.
            
         
               (3)
            
            
               La partea 1 punctul 8 subpunctul 2 și la partea 2 punctul 5 subpunctul 2 din anexa I la Regulamentul de punere în aplicare (UE) nr. 808/2014, se stabilesc anumite norme privind descrierea măsurilor din cadrul programelor de dezvoltare rurală și din cadrele naționale. În cazurile în care sprijinul ia forma unui instrument financiar, ar trebui să se aplice norme specifice, pentru a le oferi statelor membre flexibilitatea necesară în implementarea instrumentului financiar.
            
         
               (4)
            
            
               În anexa II la Regulamentul de punere în aplicare (UE) nr. 808/2014, se definesc ratele de conversie a animalelor în unități vită mare menționate la articolul 9 și se prevede că ratele de conversie respective pot fi mărite pentru toate categoriile incluse în tabel și pot fi reduse pentru alte păsări de curte, ținând seama de dovezi științifice care trebuie explicate și justificate în mod corespunzător în programele de dezvoltare rurală. Statelor membre ar trebui să li se ofere posibilitatea să reducă ratele de conversie nu doar pentru „alte păsări de curte”, ci pentru toate categoriile incluse în tabel, dacă reducerea este justificată și bazată pe dovezi științifice.
            
         
               (5)
            
            
               La partea 1 punctul 2.2 din anexa III la Regulamentul de punere în aplicare (UE) nr. 808/2014, se stabilesc cerințele minime privind acțiunile de informare și publicitate desfășurate de beneficiari în cursul implementării unei operațiuni. La punctul 2.2 litera (b), se prevăd cerințe diferite, în funcție de sprijinul public total. În vederea asigurării unor cerințe proporționale și armonizate, ar trebui stabilit un prag unic de 50 000 EUR. În plus, ținând seama de natura particulară a măsurilor legate de suprafață și de animale, precum și a altor măsuri care nu implică investiții, statele membre ar trebui să aibă permisiunea de a decide dacă măsurile respective ar trebui să intre sub incidența obligației de informare.
            
         
               (6)
            
            
               Prin urmare, Regulamentul de punere în aplicare (UE) nr. 808/2014 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului pentru dezvoltare rurală,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 808/2014 se modifică după cum urmează:
   
               1.
            
            
               La articolul 4 alineatul (2) al treilea paragraf, se adaugă următoarea literă (e):
               
                           „(e)
                        
                        
                           în cazul unor modificări privind instrumentele financiare menționate la articolul 37 din Regulamentul (UE) nr. 1303/2013.”
                        
                     
         
               2.
            
            
               Articolul 9 se înlocuiește cu următorul text:
               „Articolul 9
               (1)   Dacă angajamentele în temeiul articolelor 28, 29 și 34 din Regulamentul (UE) nr. 1305/2013 se referă la unități vită mare, se aplică ratele de conversie a diferitelor categorii de animale în unități vită mare stabilite în anexa II.
               (2)   Dacă angajamentele în temeiul articolelor 28, 29 și 34 din Regulamentul (UE) nr. 1305/2013 sunt exprimate în alte unități decât cele prevăzute în anexa II la regulamentul menționat, statele membre pot calcula plățile pe baza acestor alte unități. În acest caz, statele membre se asigură că sunt respectate sumele anuale maxime eligibile pentru un sprijin din FEADR stabilite în anexa respectivă.
               (3)   Cu excepția plăților aferente angajamentelor pentru creșterea raselor locale aflate în pericol de abandon menționate la articolul 28 alineatul (10) litera (b) din Regulamentul (UE) nr. 1305/2013, plățile în temeiul articolelor 28, 29 și 34 din regulamentul menționat nu pot fi acordate per unitate vită mare.”
            
         
               3.
            
            
               Anexa I se modifică în conformitate cu anexa I la prezentul regulament.
            
         
               4.
            
            
               Anexa II se înlocuiește cu textul din anexa II la prezentul regulament.
            
         
               5.
            
            
               Anexa III se modifică în conformitate cu anexa III la prezentul regulament.
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 aprilie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 487.
   
      (2)  Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 227, 31.7.2014, p. 18).
   
      ANEXA I
      Anexa I la Regulamentul (UE) nr. 808/2014 se modifică după cum urmează:
      
                  1.
               
               
                  La partea 1 punctul 8 subpunctul 2, litera (c) se înlocuiește cu următorul text:
                  
                              „(c)
                           
                           
                              domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului sau al ratei sprijinului, cu defalcare în funcție de submăsură și/sau de tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție. În cazul în care sprijinul este acordat unui instrument financiar implementat în temeiul articolului 38 alineatul (4) primul paragraf literele (a) și (b) din Regulamentul (UE) nr. 1303/2013, descrierea tipului de instrument financiar, categoriile generale de destinatari finali, categoriile generale de costuri eligibile, nivelul maxim al sprijinului și principiile în ceea ce privește stabilirea criteriilor de selecție;”.
                           
                        
            
                  2.
               
               
                  La partea 2 punctul 5 subpunctul 2, litera (c) se înlocuiește cu următorul text:
                  
                              „(c)
                           
                           
                              domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului sau al ratei sprijinului, cu defalcare în funcție de submăsură și/sau de tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție. În cazul în care sprijinul este acordat unui instrument financiar implementat în temeiul articolului 38 alineatul (4) primul paragraf literele (a) și (b) din Regulamentul (UE) nr. 1303/2013, descrierea tipului de instrument financiar, categoriile generale de destinatari finali, categoriile generale de costuri eligibile, nivelul maxim al sprijinului și principiile în ceea ce privește stabilirea criteriilor de selecție;”.
                           
                        
            
   
      ANEXA II
      
         
            „ANEXA II
            
               Ratele de conversie a animalelor în unități vită mare («UVM») menționate la articolul 9 alineatele (1) și (2)
            
            
                        
                                    (1)
                                 
                                 
                                    Tauri, vaci și alte bovine de mai mult de doi ani și ecvidee de mai mult de șase luni
                                 
                              
                     
                        1,0 UVM
                     
                  
                        
                                    (2)
                                 
                                 
                                    Bovine între șase luni și doi ani
                                 
                              
                     
                        0,6 UVM
                     
                  
                        
                                    (3)
                                 
                                 
                                    Bovine de mai puțin de șase luni
                                 
                              
                     
                        0,4 UVM
                     
                  
                        
                                    (4)
                                 
                                 
                                    Ovine și caprine
                                 
                              
                     
                        0,15 UVM
                     
                  
                        
                                    (5)
                                 
                                 
                                    Scroafe de reproducție > 50 kg
                                 
                              
                     
                        0,5 UVM
                     
                  
                        
                                    (6)
                                 
                                 
                                    Alte porcine
                                 
                              
                     
                        0,3 UVM
                     
                  
                        
                                    (7)
                                 
                                 
                                    Găini ouătoare
                                 
                              
                     
                        0,014 UVM
                     
                  
                        
                                    (8)
                                 
                                 
                                    Alte păsări de curte
                                 
                              
                     
                        0,03 UVM
                     
                  
                        Pentru categoriile sau subcategoriile de animale din tabel, ratele de conversie pot fi mărite sau reduse, în mod excepțional, ținând seama de dovezi științifice care trebuie explicate și justificate în mod corespunzător în programele de dezvoltare rurală.
                        Pot fi adăugate în mod excepțional și alte categorii de animale. Ratele de conversie pentru orice astfel de categorii se stabilesc ținând seama de circumstanțe deosebite și de dovezi științifice care trebuie explicate și justificate în mod corespunzător în programele de dezvoltare rurală.”
                     
                  
      
   
   
      ANEXA III
      La partea 1 punctul 2.2 din anexa III la Regulamentul (UE) nr. 808/2014, litera (b) se înlocuiește cu următorul text:
      
         
                     „(b)
                  
                  
                     în cazul operațiunilor care nu se încadrează la litera (c), dar pentru care sprijinul public total depășește 50 000 EUR, afișarea cel puțin a unui afiș (dimensiune minimă A3) sau a unei plăci cu informații despre proiect, evidențiind sprijinul financiar din partea Uniunii, într-un loc ușor vizibil publicului. Cu toate acestea, statele membre pot să decidă ca această cerință să nu se aplice sau ca pragul să fie mărit în cazul operațiunilor menționate la articolul 21 alineatul (1) literele (a) și (b) (în ceea ce privește pierderile de venit și costurile de întreținere) și la articolele 28-31, 33, 34 și 40 din Regulamentul (UE) nr. 1305/2013. De asemenea, statele membre pot decide ca această cerință să nu se aplice sau ca pragul să fie mărit pentru alte operațiuni care nu duc la investiții și în cazul cărora, din cauza naturii operațiunii finanțate, nu este posibilă identificarea unui amplasament adecvat pentru afiș sau pentru placă. Se instalează o placă explicativă în sediul grupurilor de acțiune locală finanțate de LEADER;”.